CELEX: 32022D0574
Language: el
Date: 2022-04-07 00:00:00
Title: Απόφαση (ΚΕΠΠΑ) 2022/574 του Συμβουλίου της 7ης Απριλίου 2022 για την τροποποίηση της απόφασης (ΚΕΠΠΑ) 2017/809 για υποστήριξη της εφαρμογής της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους

8.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 109/67
               
            
         ΑΠΟΦΑΣΗ (ΚΕΠΠΑ) 2022/574 ΤΟΥ ΣΥΜΒΟΥΛΙΟΥ
         της 7ης Απριλίου 2022
         για την τροποποίηση της απόφασης (ΚΕΠΠΑ) 2017/809 για υποστήριξη της εφαρμογής της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 11 Μαΐου 2017, το Συμβούλιο εξέδωσε την απόφαση (ΚΕΠΠΑ) 2017/809 (1), η οποία προβλέπει περίοδο εφαρμογής 36 μηνών από την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3 της εν λόγω απόφασης για τα προγράμματα που αναφέρονται στο άρθρο 1 αυτής.
                  
               
                     (2)
                  
                  
                     Στις 16 Ιουνίου 2020, το Συμβούλιο εξέδωσε την απόφαση (ΚΕΠΠΑ) 2020/795 (2) που τροποποιεί την απόφαση (ΚΕΠΠΑ) 2017/809 για υποστήριξη της εφαρμογής της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους, παρατείνοντας την περίοδο εφαρμογής της απόφασης έως τις 10 Αυγούστου 2021.
                  
               
                     (3)
                  
                  
                     Στις 21 Ιουνίου 2021, το Συμβούλιο εξέδωσε την απόφαση (ΚΕΠΠΑ) 2021/1025 (3) που τροποποιεί την απόφαση (ΚΕΠΠΑ) 2017/809 για υποστήριξη της εφαρμογής της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους, παρατείνοντας την περίοδο εφαρμογής της απόφασης έως τις 25 Απριλίου 2022.
                  
               
                     (4)
                  
                  
                     Στις 15 Φεβρουαρίου 2022, το Γραφείο Αφοπλισμού των Ηνωμένων Εθνών (UNODA), το οποίο έχει την ευθύνη της τεχνικής εφαρμογής των προγραμμάτων που αναφέρονται στο άρθρο 1 της απόφασης (ΚΕΠΠΑ) 2017/809, ζήτησε παράταση δέκα μηνών της περιόδου εφαρμογής της εν λόγω απόφασης. Η αιτηθείσα παράταση θα επέτρεπε στο UNODA να συνεχίσει να παρέχει συνδρομή στα κράτη μέλη των Ηνωμένων Εθνών για την εφαρμογή της απόφασης 1540 (2004) του Συμβουλίου Ασφαλείας των Ηνωμένων Εθνών («ΑΣΑΗΕ 1540»), να συμβάλει περαιτέρω στην εν εξελίξει συνολική επανεξέταση, να συνεχίσει να παρέχει συνδρομή στην επιτροπή του Συμβουλίου Ασφαλείας των Ηνωμένων Εθνών που συγκροτήθηκε με την ΑΣΑΗΕ 1540 μέχρι τη λήξη της εντολής της, η οποία παρατάθηκε έως της 30 Νοεμβρίου 2022, και να μετριάσει τις ζημίες που προκύπτουν από προγράμματα που παραμένουν ανολοκλήρωτα λόγω της πανδημίας της COVID-19.
                  
               
                     (5)
                  
                  
                     Η συνέχιση των προγραμμάτων που αναφέρονται στο άρθρο 1 της απόφασης (ΚΕΠΠΑ) 2017/809 του Συμβουλίου δεν έχει καμία επίπτωση όσον αφορά τους χρηματοοικονομικούς πόρους έως τις 25 Φεβρουαρίου 2023.
                  
               
                     (6)
                  
                  
                     Η απόφαση (ΚΕΠΠΑ) 2017/809 του Συμβουλίου θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 5 της απόφασης (ΚΕΠΠΑ) 2017/809, η παράγραφος 2 αντικαθίσταται από το ακόλουθο κείμενο:
            
               
                  «2.   Η παρούσα απόφαση λήγει στις 25 Φεβρουαρίου 2023.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 7 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J. DENORMANDIE
            
         
         
            (1)  Απόφαση (ΚΕΠΠΑ) 2017/809 του Συμβουλίου, της 11ης Μαΐου 2017, για υποστήριξη της εφαρμογής της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους (ΕΕ L 121 της 12.5.2017, σ. 39).
         
            (2)  Απόφαση (ΚΕΠΠΑ) 2020/795 του Συμβουλίου, της 16ης Ιουνίου 2020, που τροποποιεί την απόφαση (ΚΕΠΠΑ) 2017/809 για υποστήριξη της εφαρμογής της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους (ΕΕ L 193 της 17.6.2020, σ. 14).
         
            (3)  Απόφαση (ΚΕΠΠΑ) 2021/1025 του Συμβουλίου, της 21ης Ιουνίου 2021, που τροποποιεί την απόφαση (ΚΕΠΠΑ) 2017/809 για υποστήριξη της εφαρμογής της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους (ΕΕ L 224 της 24.6.2021, σ. 22).